cyanic-selkie/wikianc huggingface dataset:
Գեորգի Գապոնի սպանություն
Սպանությունը կատարողները
Ռուտենբերգն՝ ինքը, իր հիշողություններում իրադարձությունները մի փոքր այլ կերպ է նկարագրել։ Ըստ նրա տարբերակի՝ բանվորները, որոնց նա դիմել էր, վստահել են իրեն՝ որպես կուսակցության ներկայացուցիչ, սակայն չեն կարողացել համակերպվել այն մտքի հետ, որ Գապոնը դավաճան է դարձել։ Այդ ժամանակ Ռուտենբերգը նրանց առաջարկել էր համոզվել դրանում։ Այդ նպատակով նա աշխատավորներից մեկին առաջարկել է փոխել հագուստը, սայլապանի հագուստ հագնել և լսել նրանց զրույցը։ Մարտի 22-ին նա հանդիպել է Գապոնին, նրան սայլ է նստեցրել և ճանապարհին նրա հետ խոսակցություն է սկսել Ռաչկովսկու և փողի մասին։ Գապոնն ասել է, որ Ռաչկովսկին կրկին հրավիրում է նրան հանդիպման և միայն Դուրնովոյի մահափորձի համար խոստանում է 25 000։ Ռուտենբերգը հարցրել է այն մարդկանց ճակատագրի մասին, որոնք կարող են ձերբակալվել մահափորձի ձախողման դեպքում։ Գապոնը պատասխանել է, որ անհանգստանալու բան չկա, նրանց կարելի է նախապես զգուշացնել, և նրանք կթաքնվեն։ Ռուտենբերգը խոսել է նաև աշխատավորների կարիքների համար նվիրաբերված ինչ-որ գումարի մասին, սակայն Գապոնը նրան մեղադրել է գաղտնիությունը չպահելու մեջ և իջել է սայլից։ Ճանապարհին Ռուտենբերգը Ռաչկովսկու հետ հանդիպելու պատրաստակամություն է հայտնել և խնդրել ճշտել ժամադրության ժամանակն ու վայրը։ Այսքանով նրանք բաժանվել են, և Ռուտենբերգը ձեռնամուխ է եղել սպանության նախապատրաստմանը Սայլապանի հագուստով հանդերձավորված բանվորը այս մասին պատմել է իր բոլոր ընկերներին, և նրանք համոզվել են, որ Գապոնը դավաճան է դարձել։ Որոշում է կայացվել կալանավորել Գապոնին, նրան մեղադրանք առաջադրել և բացատրություն պահանջել, իսկ հետո որոշել նրա ճակատագիրը։ Որպես գործողության վայր ընտրվել և վարձվել է Օզերկիում գտնվող մի դատարկ ամառանոց։ Ռուտենբերգը «սպասավորի» ուղեկցությամբ ներկայացել է ամառանոց։ Ամառանոցը վարձել է Իվան Պուտիլինի անվամբ և կոնսպիրացիայի (գաղտնապահության) նպատակով բակապանին հանձնարարել է մաքրություն կատարել այնտեղ։ Իվան Պուտիլինի անունով անձնագիրը պատկանել է էսէռների մարտական կազմակերպությանը ։ Մարտի 24-ին Ռուտենբերգը Ազեֆի հետ կապի միջնորդ հանդիսացող անձին հայտնել է, որ սպանության համար ամեն ինչ պատրաստ է, մարտի 25-ին կամ 26-ին այդ անձը հաղորդագրությունը փոխանցել է Ազեֆին։ Վերջինս լռություն է պահպանել։ Գապոնին Ռուտենբերգը նամակով հայտնել է, որ նա Ռաչկովսկու հետ ժամադրության օր ու վայր նշանակի։ Պատասխան գրության մեջ Գապոնը Ռուտենբերգին կշտամբել է «ժամավաճառության» համար և հայտնել, որ հանդիպումը նշանակված է «Կյուբա» ռեստորանում մարտի 27-28-ին։ Նա բանավոր փոխանցել է, որ քաղաքից ոչ մի տեղ չի գնալու, իսկ քաղաքում կհանդիպի որտեղ հարմար է։ Սակայն Ռուտենբերգին հաջողվել է համոզել նրան մարտի 28-ին քաղաքից դուրս գալ, մեկնել Օզերկի՝ առավոտյան ժամը 4-ին գնացքով։ Այստեղ նրան արդեն սպասում էին թաքնված բանվորները ։
Սպանության մյուս մասնակիցների անունները հայտնի չեն։ 1909 թվականին «Բիլոյե» («Былое») ամսագրում Ռուտենբերգի հիշողությունների հետ միասին տպագրվել են իրադարձությունների ոմն «վկայի», «N. N.» ստորագրությամբ, հիշողությունները ։ Ըստ պատմաբան Բ. Ի. Նիկոլաևսկու տեղեկությունների՝ այդ հուշերի հեղինակը Ա. Ա. Դիքգոֆ-Դերենտալն էր՝ էսէռների կուսակցության անդամ, և «ամենևին էլ՝ ոչ բանվոր» ։ Թեպետ հուշերի հեղինակը չէր պնդում, որ սպանության մասնակից է եղել ։ Կյանքի մայրամուտին Վ. Լ. Բուրցևը «Բիլոյե»-ի փարիզյան ժողովածուի մեջ (1933 թվական, թիվ 2) պնդում էր, որ «Դա նույն Դերենտալ-Դիքգոֆն էր՝ Գապոնի դահիճը, ով 1906 թվականին Օզերկիում պարանը գցել է նրա պարանոցին։ Այն ժամանակ նա անձամբ է խեղդել Գապոնին այն բանի համար, որ նա կապ էր հաստատել պահակազորի հետ…» : Ս. Դ. Մստիսլավսկին իր «Գապոնի մահը» վեպում որպես սպանության մասնակից ներկայացրել է ինքն իրեն ։ Սակայն Մստիսլավսկու վեպը գրված է գեղարվեստական ժանրում և լի է հորինված մանրամասներով, իսկ Մստիսլավսկու ստեղծագործության քննադատները նշել են, որ նա հակված է եղել բոլոր պատմական իրադարձություններում իրեն գլխավոր գործող անձի դերեր վերագրել ։
Ոստիկանության դեպարտամենտի արտասահմանյան գործակալության վարիչի քաղաքացիական խորհրդական Ա. Մ. Գարտինգի 1906 թվականի հունիսի 14-ի (27) զեկույցում, ի դեպ, նշվում էր, որ Գապոնի սպանությանը, բացի Ռուտենբերգից, ներկա է եղել նաև «Դեպարտամենտի մի անհայտ աշխատակից» ։
Ողբերգության վերջնական տեսարան
Մարտի 28-ի առավոտյան սպանության բոլոր կատարողները հավաքվում են ամառանոցում և սպասում Գապոնի ժամանմանը։ «Ընկեր Վլադիսլավի» վկայությամբ՝ Ռուտենբերգը նրանց հայտնել էր, որ Գապոնը ամառանոց է գալու Ռաչկովսկու ուղեկցությամբ ։ Իսկ «ընկեր Ստեփանի» խոսքերով՝ իրենք ակնկալել են, որ Գապոնը ժամանելու է «խուզարկուների մի ամբողջ կույտի» ուղեկցությամբ։ Այդ պատճառով բոլոր գրոհայինները զինված են եղել բրաունինգներով՝ եթե փոխհրաձգություն առաջանա ։ Գնացքի ժամանումից առաջ մեկ կամ երկու գրոհայիններ ուղևորվում են կայարան, որպեսզի հեռվից հետևեն ժամանողներին և անհրաժեշտության դեպքում կրակոցներ արձակեն։ Իսկ եթե ամեն ինչ բարեհաջող ընթանար, սպանության գործիքը պետք է ծառայեր պարանը ։ Ռուտենբերգն՝ ինքը, պետք է Գապոնին դիմավորեր կայարանում և նրան ուղեկցեր ամառանոց։
Գապոնը, ինչպես և խոստացել էր, Պետերբուրգից ժամանում է առավոտյան ժամը 4-ին գնացքով։ Ռուտենբերգը նրան դիմավորում է կայարանում և, ճանապարհը զննելու պատրվակով նրան թողնելով, ուղևորվում է «ընկեր Վլադիսլավի» մոտ՝ հայտնելու, որ Գապոնը մենակ է եկել։ Քննարկելով ստեղծված իրավիճակը՝ նրանք որոշում են, որ նահանջն արդեն ուշ է և ստիպված են սպանել Գապոնին։ «Ընկեր Վլադիսլավը» վերադառնում է ամառանոց, հաղորդում փոփոխության մասին և մոտակա անտառներից հեռացնում բանվորների մի մասին, որոնց կարիքը արդեն չկար ։ Ռուտենբերգը վերադառնում է Գապոնի մոտ։ Ըստ Ռուտենբերգի՝ Գապոնը նրան սպասում էր Օզերկիի գլխավոր փողոցում։ Գապոնը նրան դիմավորում է՝ ծիծաղելով նրա անվճռականության վրա՝ «և՛ ուզում ես գնալ Ռաչկովսկու մոտ, և՛ վախենում ես» ։ Ռուտենբերգը պատասխանում է, որ իրեն անհանգստացնում է այն մարդկանց ճակատագիրը, որոնք կարող են ձերբակալվել մահափորձերի ձախողման դեպքում։  Գապոնը ասում է, որ նրանց կարելի է զգուշացնել, և՝ կարող են թաքնվել։ Իսկ եթե ինչ-որ մեկը ձերբակալվի, կարելի է կազմակերպել նրանց փախուստը։ Նա հարցնում է, թե որքա՞ն կարող է դա արժենալ, և դրա համար գումար է առաջարկում։ Ճանապարհին Գապոնը տարբեր ծրագրեր է մշակում, թե ինչպես պետք է փրկել ձերբակալված մարդկանց։ Այնուհետև Գապոնը հարցնում է, թե արդյո՞ք այստեղ տեղ չկա, որտեղ կարելի է նստել և սնվել։ Ռուտենբերգը պատասխանում է, որ այստեղ ինքը մի գաղտնի բնակարան ունի, և նրան առաջնորդում է ամառանոց ։
Իրադարձությունների հետագա զարգացումը աղբյուրները նկարագրել են տարբեր ձևերով։ «Ընկեր Վլադիսլավի» տարբերակով, երբ Գապոնն ու Ռուտենբերգը ամառանոց են եկել, ինքը պահակի անվան տակ դիմավորել է նրանց, մոմ վառել և աստիճաններով ուղեկցել դեպի այն սենյակ, որտեղ թաքցված էին սպասող բանվորները։ Այստեղ Ռուտենբերգը Գապոնին ասել է, թե ինչ է սպասվում իրեն, մյուսները նրան գետնին են տապալել, կապել ու խեղդել պարանով։ Այս ամենը մոտ կես ժամ է տևել ՝
"«Շուտով եկան ընկ. Ռուտենբերգը և Գապոնը, ես ներս թողեցի նրանց։ Գապոնի հարցին, թե ով եմ ես, Ռուտենբերգն ասաց, որ տան պահակն եմ, և ասաց, որ ես լույս վառեմ նրանց համար։ Ես վառեցի մոմը և առաջնորդեցի նրանց ուղիղ այն սենյակ, որտեղ սպասում էին մեզ մնացած երկու ընկերները, և որտեղ հետագայում հայտնաբերվեց դիակը։ Տեսնելով ևս երկու մարդու՝ Գապոնը, հավանաբար, տագնապեց. նա գունատվեց, նրա ձայնը դողում էր, երբ հարցնում էր, թե ովքեր են նրանք և ինչու։ Այդ ժամանակ Ռուտենբերգն ասաց, թե իրեն ինչ է սպասվում ... նրան գցեցին հատակին, Ռուտենբերգը սեղմեց նրա բերանը, ես պահեցի ոտքերը, «Սինիչկան» (բանվոր)՝ ձեռքերը և ընկ. «Գրիշան» (նույնպես բանվոր) ձգեց հանգույցը։ Կես ժամ անց Գապոնը դիակ էր, որից հետո ամեն ինչ բերվեց այնպիսի տեսքի, ինչպիսին հետո հայտնաբերվել է դատական իշխանությունների կողմից։ Մենք հեռացանք ամառանոցից, հանդիպեցինք մեզ սպասող մյուս ընկերներին և փոքր խմբերով մեկնեցինք Պետերբուրգ» ։"
Ռուտենբերգի հուշերում իրադարձությունները մի փոքր այլ կերպ են շարադրվում։ Ըստ Ռուտենբերգի տարբերակի՝ նրանք Գապոնի հետ մենակ են եկել ամառանոց, և նրանց ոչ ոք չի հանդիպե։ Բանվորները թաքնվել էին վերին հարկում գտնվող փոքրիկ սենյակում։ Ենթադրվում էր, որ Ռուտենբերգը կբարձրանա աստիճաններով, աշխատողներին կարձակի, նրանք կկապեն Գապոնին և մեղադրանք կառաջադրեն։ Սակայն ամեն ինչ այլ կերպ է ստացվել։ Գապոնն առաջինն է բարձրացել աստիճաններով, մտել է հանդիպակաց մեծ սենյակը, իր վրայից նետել մուշտակը և նստել բազմոցին։ Բազմոցը փոքրիկ սենյակի դռան դիմաց է եղել, և Ռուտենբերգը չի կարողացել ազատել բանվորներին՝ վախենալով, որ կրակոցներ կսկսվեն։ Նա մտամոլոր քայլել է սենյակում՝ մտածելով, թե ինչ պետք է անել։ Այդ ժամանակ Գապոնը սկսել է խոսել և անսպասելիորեն այնքան անկեղծ է խոսել, որ ինքը՝ Ռուտենբերգը չէր սպասել։ Գապոնը սկսել է համոզել նրան գնալ Ռաչկովսկու մոտ և պատմել մահափորձերի մասին։ «Պետք է վերջ տալ։ Եվ ինչու՞ ես դու կասկածում։ 25000-ը մեծ փող է»,- համոզել է Գապոնը։ Բանվորները հարևան սենյակում էին և բարակ միջնապատի միջով ամբողջ խոսակցությունը լսում էին ։
Ռուտենբերգը սկսում է Գապոնին ուղղորդող հարցեր տալ։ Նա ասում էր, որ վախենում է մահափորձերի մասնակիցների ճակատագրից. չէ՞ որ նրանց կախաղան կուղարկեն։ Գապոնը նորից կրկնում է, որ նրանց կարելի է զգուշացնել, իսկ ծայրահեղ դեպքում՝ փախուստ կազմակերպել։ Երբ Ռուտենբերգն ասում է, որ փախչել կհաջողվի միայն մի մասին, իսկ մնացածներին, այնուամենայնիվ, կկախեն, Գապոնը նյարդայնացած հայտարարում է՝«Ափսո՜ս... Ոչինչ չես կարող անել։ Դուք վերջապես ուղարկու՞մ եք Կալյաևին կախաղան»։ Ռուտենբերգը խոսում է նաև ինչ-որ գումարի, բանվոր Չերյոմուխինի ինքնասպանության, թերթերի բացահայտումների և շատ այլ բաների մասին։ Իսկ Գապոնը պատասխանում է բոլորին, և յուրաքանչյուր պատասխանի հետ ավելի լկտի և ցինիկ է պահում իրեն։ Ի վերջո, Ռուտենբերգն ուղիղ հարց է ուղղում նրան՝ «Իսկ եթեաշխատավորները, թեկուզ և՝ քո յուրայինները, իմանան Ռաչկովսկու հետ քո հարաբերությունների մասին»:-«Նրանք ոչինչ չեն իմանա», - պատասխանում է Գապոնը։ - «Իսկ եթե իմանան, կասեմ, որ այդ կապերը իրենց իսկ օգտի համար են»։  «Իսկ եթե ես հրապարակե՞մ այդ ամենը»:- «Դու, իհարկե, դա չես անի, և չարժե էլ այդ մասին խոսել ... Իսկ եթե անես դա, ես թերթերում կտպագրեմ, որ դու խենթ ես, որ ես ոչինչ չգիտեմ։  Ո՛չ ապացույցներ ունես, ո՛չ վկաներ։ Եվ ինձ, իհարկե, կհավատան»։  Այս տեսարանի վերջում Ռուտենբերգը շարժվում է դեպի փոքր սենյակի դռները, բացում է դրանք և այնտեղից արձակում է «վկաներին» ։ «Գաղտնալսող վկաներով» սյուժեն հանդիպում է նաև այլ հեղինակների՝ Լ. Գ. Դեյչի «ընկեր Ստեփանի», «Բիլոյե»-ի հեղինակի մոտ (եթե միայն «ընկեր Ստեփան»-ը, «ընկեր Վլադիսլավ»-ը և Դիքգոֆ-Դերենտալը նույն անձը չեն) և Ս. Դ. Մստիսլավսկու «Գապոնի մահը»-ի մեջ ։ Ըստ «ընկեր Ստեփանի» հուշերի՝ բանվորները թաքնվել են փոքրիկ սենյակում և սկսել են հաց ու երշիկ ուտել։ Այդ ժամանակ աստիճաններով քայլեր են լսվել, և սենյակ են մտել երկու հոգի։ Բանվորները լսել են Գապոնի ձայնը, ով սկսել է համոզել «ընկեր Մարտինին»՝ «մեկ մահափորձի համար համաձայնել 25 000, երկուսի համար՝ 50 000 և չորսի համար՝ 100 000 ռուբլու» ։ «Նա այնքան լկտի, ցինիկ էր խոսում, որ մենք մեր ականջներին չէինք հավատում»,-հիշում է «ընկեր Ստեփանը»։ Նրանց սարսափելի հոգնեցնում է անվերջ թվացող այս խոսակցությունը, բայց Ռուտենբերգը ոչ մի կերպ չէր արձակել նրանց դարանից, և շարունակում էր հարցեր տալ Գապոնին։ Բանվորների համբերությունը հատում էր։ «Եվ այնպիսի ծանր վիճակում էինք, որ հիմա էլ տհաճ է հիշել... չեմ կարող փոխանցել, թե ինչ նողկալի վիճակ էր՝ րոպե-րոպե սպասել, որ պետք է մարդ սպանենք»,- պատմում է «ընկեր Ստեփանը» ։
Վերջապես, Ռուտենբերգը բացում է դուռը, ազատ է արձակում աշխատավորներին, և նրանք հարձակվում են Գապոնի վրա։ Ռուտենբերգի հիշողություններով՝ Գապոնը առաջին րոպեին բղավել է՝ «Մարտի՛ն», բայց իր առջև տեսել է ծանոթ բանվորի դեմքը և « ամեն բան հասկացել»։ Բանվորները նրան գետնին են տապալում և սկսում են կապկպել, իսկ նա հուսահատ պայքարում էր ։ «Ընկեր Ստեփանի» խոսքերով՝ բանվորների մեջ էր «մրճահար Պավելը»՝ բարձրահասակ մկանուտ մի տղան, ով անձամբ ճանաչում էր Գապոնին։ Նա հարձակվել է Գապոնի վրա, նրան տապալել է հատակին, սկսել է խեղդել իր երկաթե ձեռքերով։ Սակայն վերջինս իր հերթին շրջվել և իր «տակովն է արել» Պավելին։ «Ընկեր Պավելին» օգնության է նետվել «ընկեր Սերգեյը», բայց Գապոնը նրան ևս տապալել է՝ անհավատալի արագաշարժություն և ուժ ցուցաբերելով։ Այդ ժամանակ «ընկեր Ստեփանը» բռնել է պարանը, որը հավանաբար պատահաբար այստեղ էր թողել փայտ բերող դռնապանը, և նրա հանգույցը գցել է Գապոնի պարանոցին։ Բոլորը միասին նրան տարել են հարևան սենյակ և կախել կախիչի վրա մեխած կեռչանից ։ Մահվանից առաջ Գապոնը խռխռացրել է, թե այդ ամեն ինչն արել է «հանուն իր նախկին գաղափարի» ։ «Ընկերնե՛ր, եղբայրնե՛ր։ Մի՛ հավատացեք այն ամենին, ինչ լսել եք։ Ես նախկինի պես ձեր կողմից եմ, ես ի՛մ գաղափարն ունեմ»,-փորձել է ասել Գապոնը։ «Ամեն ինչ չեմ հիշում, թե նա՝ մեզ և մենք նրան ինչ ենք ասել»,- պատմել է «ընկեր Ստեփանը»։ -«Այնպիսի վիճակ էր, որ հնարավոր չէ փոխանցել. կեղտոտ բան է սպանելը, թեկուզ և՝ դավաճանին» ։
Ինքը՝ Ռուտենբերգը, ներկա չի եղել սպանությանը։ Երբ Գապոնին կապկպել են, նա աստիճաններով իջել է առաջին հարկ և հանգուցալուծմանն է սպասել ապակեպատ վերանդայում ։ Բարձրացել է վերև միայն այն ժամանակ, երբ նրան հայտնել են, որ Գապոնը մահացած է։ «Բիլոյե»-ի հեղինակի հիշողություններով՝ Ռուտենբերգի մոտ նյարդային տենդ է սկսվել ։ Նա երկար ժամանակ նայում էր Գապոնի կախված դիակին և մտածում իր ինչ-որ բանի մասին։ «Այդ ժամանակ նրա դեմքը այլայլվեց, և ամբողջովին դողալով՝ նա անսպասելիորեն ասաց.... Աստվա՜ծ իմ ... Աստվա՜ծ իմ։ Ի՜նչ սարսափելի է ... Բայց այդպես էր պետք... »: Նրա ուսերը ջղակծկվեցին, դեմքը մեռյալ-գունատ էր։ Ես խնդրեցի նրան հանգստանալ։ «Նա ստացավ այն, ինչին արժանի էր»,-ասել եմ նրան Գապոնի մասին։ -«Այո ... Բայց, այնուամենայնիվ,... Ի՜նչ սարսափելի է... ի՜նչ սարսափելլի է։ Չէ՞ որ բավականին բաներով ես կապված էի այս մարդու հետ։ Որքա՜ն արյուն կա...» :
Գապոնը սպանվեց 1906 թվականի մարտի 28-ի երեկոյան ժամը 7-ին։ Մարդասպանները խուզարկել էին հանգուցյալի գրպանները և առգրավել նրա կաշվե դրամապանակը և երկու նոթատետրերը։ Դրամապանակում եղել էր 1300 ռուբլի, տասը տարբեր գրառումներ, մեկ ստացական, երկու այցեքարտեր և «Լիոնյան կրեդիտ» բանկի N 414 չհրկիզվող արկղի բանալիները ։ Բանալիներն ու փաստաթղթերը վերցրել է Ռուտենբերգը, իսկ գումարը կատարողները բաժանել են իրար մեջ ։ Այնուհետև ամառանոցը կողպվել է, և մուտքի դռան բանալին նետվել է սառցանցքը։ Երբ թերթերում հաղորդագրություններ հայտնվեցին, որ Գապոնը սպանության ժամանակ կողոպտվել է, Բեռլինից փաստաբան Մարգոլինի անունով 1300 ռուբլի է ուղարկվել՝ նոր թղթադրամներով ։
Ազեֆի հրաժարականը
Մարտի 29-ի առավոտյան Ռուտենբերգը ժամանում է Հելսինգֆորս։ Նա Կենտկոմին է փոխանցում Գապոնի առգրավված անձնական իրերը և տպագրության համար՝ հայտարարության ուրվագիծը և գնում է գյուղ։ Մի քանի օր անց նրան է մոտենում մարտական կազմակերպության անդամ Բ. Ն. Մոիսեենկոն և Ազեֆի անունից հայտնում, որ ԿԿ-ն հրաժարվում է այդ գործով որևէ հայտարարություն տալ, քանի որ դա համարում է Ռուտենբերգի մասնավոր գործը։ Ռուտենբերգը զարմանում է և մեկնում Հելսինգֆորս ։ Այդ ժամանակ Մոսկվայից Հելսինգֆորս է ժամանում Սավինկովը։ Ազեֆի հետ հանդիպման ժամանակ վերջինս, գործի ընթացքում, նրան ասում է՝ «Դու գիտես, Գապոնը սպանվել է»։ Սավինկովը զարմացել և հարցրել է՝ «Մարտի՞նն է (Ռուտենբերգ) սպանել։ Կուսակցությունը թույլատրե՞լ է»- «Ո՛չ, Մարտինն ինքնուրույն է գործել» ։
Նույն օրը Ազեֆը և Սավինկովը երկուսով ուղևորվել են Ռուտենբերգի մոտ։ «Նրանց գալն ինձ համար անասելի ուրախություն էր», — հիշում է Ռուտենբերգը։ -Երկուսն էլ գրկախառնվեցին, համբուրեցին ինձ։ Սավինկովն անկեղծ ու պարզ էր, Ազեֆը՝ ներողամիտ ու բարեհաճ» ։ Սավինկովը կարծում էր, որ կուսակցությունը պետք է Գապոնի մահը հայտարարի որպես կուսակցական գործ։ Ազեֆը, ընդհակառակը, կտրականապես հայտարարում է, որ Կենտկոմը դա չի անի։ Նա նաև ասում է, որ Գապոնի մահվան մասին հայտարարության մեջ ոչ մի խոսք չպե՛տք է լինի սպանությանը կուսակցության և մարտական կազմակերպության մասնակցության մասին։ Այնուհետև նրանք երեքով գնացել են Մարկ Նաթանսոնի մոտ։ Նաթանսոնը վճռականորեն աջակցել է Ազեֆին։ Նաթանսոնը հայտարարել է, որ Գապոնի սպանությունը համարում է Ռուտենբերգի մասնավոր գործը, ով միայն ինքը «բարոյական իրավունք» ուներ դա անելու։ Իսկ երբ Ռուտենբերգը վկայակոչել է Կենտկոմի որոշումը, Նաթանսոնն ասել է, որ ԿԿ-ը Օզերկիում տեղի ունեցածի մասին ոչինչ չէր կասկածում։ Տեղեկանալով, որ Ռուտենբերգը որոշել է հրաժարվել գործից և մեկնում է արտասահման, Կենտկոմը չեղյալ է հայտարարել դատավճիռը և համաձայնություն է հայտնել մասնակցելու Գապոնի նկատմամբ հանրային դատին։ Կենտկոմն արդեն այդ դատին մասնակցելու համար նշանակել էր իր ներկայացուցչին, ով պետք է Ռուտենբերգի ցուցմունքները ներկայացներ Ռաչկովսկու հետ Գապոնի կապի մասին։ Այժմ, երբ պարզվում է, որ Գապոնը սպանվել է, կենտրոնական կոմիտեն այն չի կարող ճանաչել կուսակցական գործ, քանի որ «կենտրոնական կոմիտեն չի կարող միաժամանակ դատել և սպանել» ։
Այդ ընթացքում, արդեն ապրիլի 16-ին թերթերում «Մասկա» ստորագրությամբ հայտնվում է Ի. Ֆ. Մանասևիչ-Մանույլովի «Դեպի Գապոնի սպանությունը» հոդվածը, որում հաղորդվում էր, որ Գապոնին սպանել է էսէռների «մարտական կազմակերպության անդամ» Մարտին Ռուտենբերգը։ Հոդվածում նշվում էր, որ Ռուտենբերգը նախ ցանկություն է հայտնել համագործակցել ոստիկանության հետ, իսկ հետո սպանել է Գապոնին՝ որպես իր «դև-գայթակղիչի». Ապրիլի 26-ին էսէռների կուսակցության կենտրոնական կոմիտեն հերքել է այդ հաղորդագրությունները՝ հայտարարելով, որ դրանք «նողկալի զրպարտանքներ» են, սակայն լռել է այդ գործում իր մասնակցության մասին։ Կենտկոմի հայտարարության մեջ ասվել է, որ Գապոնը 1905 թվականից հետո կուսակցական կազմակերպություններից ոչ մեկի հետ հարաբերություններ չի ունեցել»։ Ռուտենբերգի տեղեկություններով՝ այդ հայտարարության կազմողը եղել է Վ. Մ. Չեռնովն, ով անմիջական մասնակցություն է ունեցել Գապոնի ճակատագրի որոշմանը ։ Մայիսի 4-ին էսէռների «Դելո նարոդա» («Дело народа») պաշտոնական թերթում անանուն հրապարակմամբ Չեռնովը կրկին հերքել է այդ սպանությանը կուսակցության մասնակցության մասին լուրերը։ Մեկնաբանելով Գապոնի սպանության վարկածները՝ Չեռնովը գրել է՝ «Առաջին դիտարկումը՝ կապված էսէռական կազմակերպության վերաբերյալ, նույնիսկ բավականին ավելորդ է։ -Բոլորին բավական լավ հայտնի է, որ կազմակերպությունը post factum միշտ էլ ուղիղ և բաց հայտարարել է, թե ինչ է անում և ինչի համար է անում։ Նույն սկզբունքով նա ամեն անգամ ծանուցել է նաև ոստիկանության հետ կուսակցության համար վնասակար հարաբերությունների մեջ գտնվող անձանց ոչնչացման մասին... Հարցին, թե ո՞վ է սպանել Գապոնին, լիովին պատասխանում էր բոլոր թերթերում հրապարակված աշխատավորական դատարանի դատավճիռը, որին չգիտես ինչու չէին ուզում հավատալ…» :
Սավինկովը լիովին միացել է Կենտկոմի կարծիքին։ «Ես կարծում էի, որ կենտրոնական կոմիտեն ճիշտ է գործել»,-հետագայում գրել է Սավինկովը։ -Ես լավ էի հիշում, որ Ազեֆն ու Չեռնովը դեմ արտահայտվեցին միայն Գապոնի սպանությանը» ։ Կուսակցության մերժումից ընկճված՝ Ռուտենբերգը ընկել է դեպրեսիայի մեջ։ Նա կարծում էր, որ Ազեֆն ու Սավինկովը դավաճանել են իրեն՝ սկզբում ուղարկելով Գապոնին սպանելու, իսկ հետո հրաժարվելով պատասխանատվություն վերցնել դրա համար։ Ինչ-որ ժամանակ Ռուտենբերգը մոտ է եղել ինքնասպանությանը, իսկ հետո սկսել է իրականացնել Ազեֆին ու Սավինկովին սպանելու ծրագիրը, որոնք պետք է կախվեին «Գապոնի պես» «կախաղանի վրա»։ 1908 թվականի փետրվարի 19-ին Սավինկովին ուղղված նամակում Ռուտենբերգը գրել է՝
"«Եվ անողոք տրամաբանությամբ ես հանգեցրի նրան, որ եթե կախել եմ Գապոնին, ապա նույն կախաղանի վրա պետք է կախվեն Պավել Իվանովիչ Սավինկովը և Իվան Նիկոլաևիչ Ազեֆը։ Եվ աչքիս առջև գալիս է նույն սենյակը՝ անկյունում վառարան, նույն կախիչը և նրա վրա՝ երկու մարմիններ՝ գեր և նիհար, հավասար մգացած դեմքերով, հավասար ձգված վզերով, նույնաբար կոտրված իրաններով և առաջ ձգված ոտքերով... :"
1907 թվականին Ռուտենբերգը բնակություն է հաստատել Մաքսիմ Գորկու մոտ՝ Կապրի կղզում և սկսել է գրել Գապոնի սպանության մասին իր հիշողությունները։ Այդ հիշողությունները պետք է նրան ռեաբիլիտացնեին հասարակության աչքերում՝ որպես հեղափոխականի։  Սակայն Կենտկոմի հակազդեցության պատճառով գիրքը լույս չի տեսել ընդհուպ մինչև Ազեֆի դիմակազերծումը։ Միայն դրանից հետո՝ 1909 թվականի փետրվարին, կուսակցությունը պաշտոնապես ճանաչեց իր մասնակցությունն այդ գործում։ 1909 թվականի օգոստոսին Ռուտենբերգը հրատարակեց իր գիրքը՝ դրանում ավելացնելով այն ամենը, ինչ վերաբերում էր ԿԿ-ի և անձամբ Ազեֆի դերին Գապոնի սպանության գործում ։
Գրականություն
Կատեգորիա:Հայտնիների սպանություններ Կատեգորիա:Չբացահայտված սպանություններ Ռուսական կայսրությունում
(889) Էրինիա
(889) Էրինիա (Erynia), աստերոիդ աստերոիդների հիմնական գոտում։ Հայտնաբերվել է 1918 թվականի մարտի 5-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,446566 ա. մ., առավելագույնը մոտենում է 1,9473 ա. մ. հեռավորության վրա և հեռանում 2,9458 ա. մ. ։ Արեգակի շուրջ մեկ ամբողջական պտույտ է կատարում 1397,76 երկրային օրվա ընթացքում, իր ուղեծրով շարժվելով միջինում 0,257554 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,1° անկյուն։
Արտաքին հղումներ
Կատեգորիա:1918 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աննա Բարանչուկ
Աննա Ալեքսադրովնա Բարանչուկ (Анна Александровна Баранчук, ), ռուս ռեգբիստ և ֆոտոմոդել, ԲԿՄԱ ակումբի և Ռուսաստանի ռեգբի-15-ի և ռեգբի-7-ի կանանց հավաքականների խաղացող։ Ռուսաստանի միջազգային կարգի սպորտի վարպետ, Ռուսաստանի սպորտի վաստակավոր վարպետ ։
Կենսագրություն
2012 թվականին ավարտել է № 45 դպրոցը ։ 2012-2016 թվականներին սովորել է Կուբայի ֆիզիկական կուլտուրայի, սպորտի և զբոսաշրջության պետական համալսարանում։ 2018 թվականին ավարտել է Կուբայի ֆիզիկական կուլտուրայի, սպորտի և զբոսաշրջության պետական համալսարանի մագիստրատուրան (ֆիզիոլոգիայի ամբիոն, ավարտական աշխատանքի թեման՝ «Ռեգբիում մասնագիտացող բարձրակարգ մարզուհիների ֆունկցիոնալ ասիմետրիաները»), ստացել է գերազանցության դիպլոմ։ Ռեգբիով զբաղվել է № 4 սպորտային պատրաստության կենտրոնում (ներկայում՝ մարզաձևերի մարզական պատրաստության տարածաշրջանային կենտրոն, ք. Կրասնոդար)։ Զբաղվել է բասկետբոլով և թեթև աթլետիկայով։ Ուսուցման ընթացքում զեկույց է գրել ռեգբիի և ամերիկյան ֆուտբոլի միջև տարբերությունների մասին։ Հանդես է եկել ՌՑՍՊ կենտրոնի թիմում ։
Ռուսաստանի ռեգբիի հավաքականի կազմում 2014 թվականին դարձել է Եվրոպայի առաջնության բրոնզե մեդալակիր։ 2018 թվականին սկսել է Ռուսաստանի հավաքականի կազմում հանդես գալ համաշխարհային սերիայում, 64 խաղում վաստակել է 20 միավոր։ Մասնավորապես, ներգրավվել է Համաշխարհային սերիայի խաղերին (2017/2018 մրցաշրջան, էտապներ Սիդնեյում և Սան Ֆրանցիսկոյում ։ Ռեգբիի-7 հավաքականի կազմում մասնակցել է Սան Ֆրանցիսկոյի 2018 թվականի աշխարհի գավաթի խաղարկությունում ։ Դարձել է ռեգբի-7ի Եվրոպայի չեմպիոն 2018, 2019 և 2021 թվականներին․ առաջին ոսկե մեդալը պաշտոնապես ստացել է 2019 թվականին , 2021 թվականին հանդես է եկել Եվրոպայի ռեգբիի առաջնության երկու էտապներում՝ Լիսաբոնում և Մոսկվայում ՝ դառնալով Եվրոպայի երրորդ չեմպիոն։
2019 թվականին առաջադրվել է Ռուսաստանի լավագույն ռեգբիստուհու մրցանակին։ 2020 թվականի մարտի 19-ին դարձել է ԲԿՄԱ-ի խաղացող ։ 2021 թվականի հուլիսին ընդգրկվել Է Ռուսաստանի օլիմպիական կոմիտեի հայտացուցակում և մասնակցել Տոկիայի Ամառային օլիմպիական խաղերին ։
Արտաքին հղումներ
Կատեգորիա:Ռուս մարզիկներ
Դավիթ Աբրահամ
Դավիդ Անխել Աբրահամ (David Ángel Abraham, ) արգենտինացի ֆուտբոլիստ, ֆրանկֆուրտի Այնտրախտի պաշտպան։
Ակումբային կարիերա
Աբրահամը սկսել է իր պրաֆեսիոնալ կարիերան «Ինդեպենդենտե» ակումբում։ 2005 թվականին նա կատարեց իր դեբյուտը արգենտինական Պրեմիերայում։ Աշխարհի երիտասարդական առաջնությում հաղթելուց հետո Դավիդ տեղափոխվեց իսպանական «Խիմնաստիկ Տառագոնա»։ Դրանից հետո ակումբը չկարողացավ հանդես գալ Լա լիգայիում և Աբրահամը լքեց ակումբը։
2008 թվականին Դավիսը դարձավ շվեյցարական «Բազելի» խաղացող։ հուլիսի 18-ին Յանգ Բոյզ» ակումբի դեմ խաղում նա կատարեց իր դեբյուտը շվեյցարական Սուպերլիգայում ։ 2010 թվականի հուլիսի 24-ին «Սիոն» ակումբի դեմ խաղում Աբրահամը խփեց ր առաջին գոլը «Բազեիլ» կազմում ։ Ակումբի կազմում Դավիդը երեք անգամ դարձել է Շվեյցարիայի առաջնության չեմպիոն և երկու անգամ երկրի գավաթի մրցանակակիր։
2012 թվականին երբ ավարտվեց նրա պայմանագիրը «Բազելի» հետ նա դարձավ իսպանական «Խետաֆեի»ֆուտբոլիստ։ Օգոստոսի 18-ին Սեվիլիայի դեմ խաղում նա կատարեց իր դեբյուտը Լա լիգայում ։ 2013 թվականի սկզբին գերմանակն «Հոֆենհայմը» վճարեց 4 միլիոն եվր Աբրահամաի համար և դավիդը մեկնեց Գերմանիա։ Փետրվարի 2-ին «Ֆրայբուրգի» դեմ խաղում նա կատարեց իր դեբյուտը Բունդեսլիգայում ։ Օգոստոսի 10 -ին Նյուրնբերգի դեմ խաղում Աբրահամը խփեց իր առաջին գոլը «Հոֆնեհայմի» կազմում ։
2015 թվականին հուլիսին Աբրահամը տեղափոխվում է ֆրանկֆուրտյան «Այնտրախտ» ակումբ, թիմի հետ կնքելով եռամյա պայմանագիր ։ Օգոստոսի 16-ին «Վոլֆսբուրգի» դեմ խաղում նա կատարեց իր նորամուտը նոր ակումբի կզմում ։ 2016 թվականին «Ինգոլշտադտ 04» ակումբի դեմ խաղում Դավիդը խփեց իր առաջին գոլը Այնտրախտի կազմում։
Միջազգային կարիերա
2005 թվականին Արգենտինայի երիտասարդական հավաքականի կազմում Աբրահամը դարձավ Նիդելանդներում կայացած Աշխարհի երիտաարդական առաջնության հաղթող
Ձեռքբերումներ
Ակումբային
«Բազել»
«Այնտրախտ» (Ֆրանկֆուրտ)
Միջազգային
Արգենտինա (մինչև 20)
Արտաքին հղումներ
Կատեգորիա:Արգենտինացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Խիմնաստիկի ֆուտբոլիստներ Կատեգորիա:Բազելի ֆուտբոլիստներ Կատեգորիա:Խետաֆեի ֆուտբոլիստներ Կատեգորիա:Հոֆենհայմի ֆուտբոլիստներ Կատեգորիա:Այնտրախտ Ֆրանկֆուրտի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ինդեպենդիենտեի ֆուտբոլիստներ Կատեգորիա:Լա Լիգայի ֆուտբոլիստներ
1686
Մահեր
Կատեգորիա:1686 Կատեգորիա:Տարեթվեր
Ժողովածու (5074)
Ժողովածու (5074), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5074 թվի տակ։ Ձեռագիրը գրվել է 1680 թվականին Անդրեաս դպիր գրիչի կողմից Ամիրդսլու վանքում։ Ստացողը եղել է Վարդան Բաղիշեցին։ Գրված է թղթի վրա, որը ունի 19.5x11 չափս։ Ձեռագիրը կազմված է 173 թերթից։ Գրված է երկսյուն, բոլորգիր, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կարմիր կտավ։ Հիշատակարան գրչի՝ 175ա, 367բ, 383բ, 470ա ։
Ծանոթագրություններ
Կատեգորիա:Մատենադարանի ձեռագրեր
Պատասխանների գեներացիա
Հարցերին պատասխանելը համակարգչային գիտություն է ՝ տեղեկատվության որոնման և բնական լեզվի մշակման ոլորտներում, որը վերաբերում է այնպիսի համակարգերի կառուցմանը, որոնք ավտոմատ կերպով պատասխանում են մարդկանց կողմից բնական լեզվով տրվող հարցերին։ Հարցերի պատասխանների իրականացումը, սովորաբար համակարգչային ծրագիրը, կարող է կառուցել իր պատասխանները ՝ հարցումներ ուղղելով տեղեկատվական կառուցվածքային տվյալների բազային։ Հարցերին պատասխանող համակարգերը կարող են նաև պատասխաններ վերցնել բնական լեզվի չկառուցված հավաքածուներից։
Պատմություն
SHRDLU-ն հարցերին պատասխանելու բավականին հաջողված համակարգ էր, որը մշակվել էր Թերի Ուինոգրադի կողմից 1960-ականների վերջին և 1970-ականների սկզբին։ Այն առաջարկում էր ռոբոտին հարցեր տալ աշխարհի վիճակի մասին։ Այս համակարգի ուժեղ կողմը նեղ մասնագիտական տիրույթի ընտրությունն էր ՝ պարզ ֆիզիկայի կանոններով, որոնք հեշտ էր ծածկագրել համակարգչային ծրագրում։
Վերջին տարիներին տվյալների վերլուծության և հաշվարկման համակարգերի մեծ աճը հնարավորություն տվեց զարգացնել մեքենայական ուսուցման ավելի հզոր համակարգեր։ Մասնավորապես, նեյրոնային ցանցերի վերածնունդը հանգեցրել է խորը ուսուցման մոդելների լայն տարածմանը `մեքենայական թարգմանությունից մինչև օբյեկտի և խոսքի ճանաչում։ Այսօր մենք օգտագործում ենք Dynamic Coatention Network (DCN) և խորը ուսուցումը ՝ հարցին պատասխանելու համար։
Ճարտարապետություն
2001 թ.-ի դրությամբ հարցերին պատասխանող համակարգերը սովորաբար պարունակում էին հարցերի դասակարգիչ մոդուլ, որը որոշում է հարցի տեսակը և պատասխանի տեսակը։  Առաջարկվել է հարցերին պատասխանող բազմա-ագենտային ճարտարապետություն, որտեղ յուրաքանչյուր տիրույթ ներկայացված է ագենտով, որը փորձում է պատասխանել հարցերին ` հաշվի առնելով իր հատուկ (կոնկրետ) գիտելիքները. մետա-ագենտը վերահսկում է հարցերին պատասխանող ագենտների համագործակցությունը և ընտրում է առավել համապատասխան պատասխան (ներ) ը։
Ընդհանուր ճարտարապետություն
Օգտատերը մուտքագրում է հարցը ՝ ծրագրային ինտերֆեյսի միջոցով։ Դրանից հետո կատարվում է հարցում ՝ գտնելու համար բոլոր հնարավոր պատասխանները մուտքագրված հարցի համար։ Պրոցեսը բաղկացած է հետևյալ փուլերից ՝
1․ Կատարվում է նախնական վերամշակում։ Ծրագիրը վերլուծում է մուտքագրված հարցը և փորձում է որոշել թե այն ինչ ոլորտի է պատկանում։
2․ Ծրագիրը հարցում է կատարում տվյալների բազային, որտեղ պահված են հնարավոր պատասխանների ցանկեր, և փնտրում է տրված բանալի-բառերին համապատասխանող տարբերակները։
3․ Նախորդ քայլից ստացված պատասխանները պահվում են ավտոմատ գեներացված ֆայլում։
4․ Ֆայլում գտնվող ինֆորմացիան, որը պահվում է WX ֆորմատով, փոխակերպվում է պահանջվող տեքստի և ցուցադրվում օգտատիրոջը։
Արտաքին հղումներ
Կատեգորիա:Որոնողական համակարգեր Կատեգորիա:Տեղեկատվական տեխնոլոգիաներ
Սալամանկա (Չիլի)
Սալամանկա (Salamanca), քաղաք Չիլիում։ Նույնանուն համայնքի վարչական կենտրոնն է։ Քաղաքի բնակչությունը կազմում է 11615 մարդ (2002)։ Քաղաքն ու կոմունան մտնում են Չոապա նահանգի և Կոկիմբո շրջանի կազմի մեջ։
Կոմունայի տարածքը կազմում է 3 441,4 կմ², բնակչությունը՝ 29 347 մարդ (2017)։ Բնակչության խտությունը 8,53 մարդ/կմ² է ։
Տեղագրություն
Քաղաքը գտնվում է նահանգի վարչական կենտրոն Լա Սերենա քաղաքից 211 կմ հարավ։
Ժողովրդագրություն
== Կարևոր բնակավայրեր ==
Արտաքին հղումներ
Կատեգորիա:Չիլիի քաղաքներ
Հրեշտակապետ (Marvel Comics)
Հրեշտակապետ (Archangel), իրական անուն՝ Ուորեն Քեննեթ Ուորթինգթոն III (Warren Kenneth Worthington III), Marvel Comics կոմիքսների հրատարակության հորինված կերպար։ Ներառվել է Իքս մարդկանց սկզբանական կազմում՝ Կիկլոպի, Գազանի, Սառույց-Մարդու և Պրոֆեսոր Իքսի հետ։ Հրեշտակապետը առաջին անգամ հանդես է գալիս Հրեշտակ մականունով X-Men (vol. 1) #1 համարի կոմիքսում, ստեղծվել է գրող Սթեն Լիի և նկարիչ Ջեք Քիրբիի կողմից, 1963 թվականի սեպտեմբերին ։
Կենսագրություն
Ուորեն Քենեթ Ուորթինգթոն III-ը մեծացել է հարուստ և հայտնի ընտանիքում։ Նրա արտասովոր հատկությունները հայտնվել են դեռ երիտասարդ տարիքում։ Մի անգամ տղան նկատում է, որ նրա մոտ սկսում են թևեր աճել։ Այդ ժամանակ նա սովորում էր հեղինակավոր մասնավոր դպրոցում։ Սկզբից նա թաքցնում էր իր թևերը ուսուցիչներից և հասակակիցներից։ Սակայն օր օրի նրանք ավելի էին մեծանում։ Շուտով Ուորենը իր մոտ բացահայտում է թռչելու ունակությունը։ Երբ ուսանողական հանրակացարանում հրդեհ է սկսվում, Ուորենը վտանգի տակ դնելով իր բացահայտված լինելը, շտապում է իր համդասարանցիներին փրկելու և հանում է նրանց կրակից։
Ժամանակի հետ Ուորենի թևերը այնքան երկար դարձան, որ նա այլևս չէր կարողանում թաքցնել դրանք հագուստի տակ։ Վերջ ի վերջո, ծնողներն իմանում են նրա զարմանալի ունակության մասին։ Նրանց որդու մուտանտ լինելու լուրը, նրանց համար շոկային էր։ Նրանք Ուորենին վերցնում են դպրոցից և տանում են կալվածքներ։ Ուորենի մայրը այդպես էլ չի կարողանում համակերպվել որդու անսովոր արտաքին տեսքի հետ, դրա համար էլ, շուտով նա և իր ամուսինը մեկնում են այդ կալվածքից, թողնելով Ուորենին ծառաների և ուսուցիչների խնամքին։ Այդպիսի արտոնյալ ընտանիքի համար, ինչպիսին Ուորթինգթոններն են, մուտանտ որդի ունենալը համարվում էր մեծ ամոթ։ Դրա համար էլ նրանք ամեն ինչ անում էին, որպեսզի լրատվությունը և հասարակությունը չիմանային այն մասին, թե ինչ է պատահել նրանց որդու հետ։ Երբ Պրոֆեսսոր Քսավյերը առաջարկում է նրանց երիտասարդին տանել իր դպրոց, նրանք շատ են ուրախանում այդ հանգամանքով։ Վերջապես Ուորթինգթոնները կարող են Ուորենի խնամքը վստահել մասնագետի, իսկ ամենակարևորը, հանել իրենց վրայից երեխայի առաջ եղած բոլոր պարտավորությունները։ Ուորենը սիրում է Ջին Գրեյին, որը սիրում էր Սքոթ Սամերսին ։ Հետո նա արդեն իրեն վերցնում է Հրեշտակապետ մականունը։
Հրեշտակապետ
Ուորեն Ուորթինգթոնը մուտանտ է, որն ունակ է թռչելու։ Նրա մեջքին տեղակայված են իրական թևեր, որոնց չափերը հասնում են 4,5 մետրի։ Ուորթինգթոնի մարմինը հիասքանչ հարմարված է թռչելուն։ Նա, թռչունի նման, ունի դատարկ թևեր և հիասքանչ զարգացած է մկանային համակարգը։ Նա ունի շատ սուր տեսողություն, իսկ նրա շնչառական համակարգը ունի հատուկ կառուցվածք, ինչը նրան թռիչքի ժամանակ թույլ է տալիս թթվածին շնչել, շատ մեծ արագության ժամանակ։ Նրա արյունը ունի բուժող հատկություն։
Հրեշտակապետ/Մահ
Թևերը կորցնելուց հետո (պատճառները տարբեր աղբյուրներում տարբեր են) Հրեշտակապետը ենթարկվում է լայնածավալ գենետիկ փոփխությունների։ Նրա մաշկը դառնում է մուգ կապտամոխրագույն և սովորական թևերի փոխարեն հայտնվում են մետաղական թևեր, որոնք կարող են կտրել համարյա ցանկացած տեսակի նյութեր, նա նաև կարող է օգտագործել մետաղական փետուրները, որպես ռմբեր։ Բացի այդ հիմնովին փոխվում է նաև նրա բնավորությունը։ Հարուստ պոզիտիվ փլեյբոյից, Ուորենը դառնում է արյունառուշտ և վրեժխնդիր մարդասպան։ Նաև այն, որ Հրեշտակապետը հոտ չունի, Կուղխը րի կարողանում նրա հոտն առնել տրանսֆորմացիայից հետո։
X դարաշրջան
Այս տիեզերքում Հրեշտակապետը օգնում է մուտանտներին Էքսոնիմներից պաշտպանել Իքս ամրոցը։
Նուար
Այս տիեզերքում Հրեշտակապետին Քսավյեր դպրոցի տանիքից հրում է Մուտանտների եղբայրությունը։ Ոստիկանությունը եզրակացնում է, որ դա եղել է ինքնասպանություն։
Ապոկալիպսիսի դարաշրջան
Ակոպալիպսիսի դարաշրջանը տիեզերքում Հրեշտակապետի պատմությունը նույնպիսին է, ինչպիսին Երկիր-616-ում մինչ այն պահը, երբ Ապոկալիպսիսը չի գրավում Ամերիկան։ Հրեշտակապետը օգտագործում է իր հարստությունը և կարգավիճակը, որպեսզի ստեղծի «Երկինք» գիշերային ակումբը՝ հաստատություն, որը ընդունում է և մուտանտներին և մարդկանց։ Այդ ակումբը՝ մի քանի չեզոք տարածքներից մեկն է։ Այնտեղ լավ գումարի դիմաց օգտակար տեղեկություններ էին հաղորդում կոնֆլիկտի երկու կողմերի մասին։ Նաև այստեղ որպես հարգարժան հյուրերի ընդունում էին Մուտանտների էլիտար ուժերին։ Որոշ ժամանակ անց Կարման՝ Հրեշտակապետի ընկերը, մահանում է նրա ձեռքերում։ Զայրույթից նա հարձակվում է Ապոկալիպսիսի միջնաբերդի վրա, որտեղ սպանվում է։ Նրա մահը ապարդյուն չի լինում, քանի որ դա թույլ է տալիս Իքս մարդկանց ներթափանցել շենք։
Ultimate Հրեշտակապետ
Այս տիեզերքում մարդիկ կարծում էին, որ Ուորենը երկնային արարած է։ Հրեշտակապետը (Ուորեն Ուորթինգթոն III) մուտանտ է մեջքին աճող թևերով։ Ուորենը հարուստ ծնողներ ունեցող տղա է, որոնք, իմանալով, որ իրենց որդին մուտանտ է, նրա խնամակալությունը հանձնել էին Չարլզ Քսավյերին, դրանով իսկ ազատելով իրենց պարտականություններից։ Ուորենը դառնում է Իքս մարդկանց անդամ և վերցնում է իրեն Հրեշտակապետ ծածկանունը։ Իքս մարդկանց անդամակցուհուն՝ Շելմային դուր չի գալիս նրա հայտնվելը։ Նա դա բացատրւոմ է նրանով, որ Հրեշտակապետը և Գիշերային օձը միացել են միմյանց հետ, իսկ դա աշխարհի վերջի նշան է։
Ուորենը ներառվում է Իքս մարդկանց երկրորդ թիմի մեջէ Երևակայական կատվի, Շելմայի, Գիշերային օձի և Կայծի հետ։ Շուտով Ուորենը Հսկայի և Գիշերային օձի հետ ուղեկցում են Կայծին ոչ պաշտոնական առաքելության դեպի Վայրի հող։ Երբ Պրոֆեսոր Իքսը իմանում է այդ մասին, ապա շատ է բարկանում։ Ուորենը հասկանալով, որ Էլիսոնին կվտարեն դրա պատճառով, ողջ մեղքը վերցնում է իր վրա։ Հրեշտակապետին վտարում են, բայց իրականում դա նրա համար հանդօսանում է գաղտնիք առաքելություն։ Պրոֆեսորը ուղարկում է նրան մուտանտների թիմ, որը հավաքել էր Էմմա Ֆրոսթը։
Ուլտիմատումի ժամանակ, երբ Մագնետոն ավերում է Նյու Յորքը, մահանում է Հրեշտակապետի սիրեցյալը՝ Շլաղուցիչը։ Վրեժից կուրացած Ուորենը մասնակցում է M աստերոիդի վրա հարձակմանը, բայց սպանվում է Սրատամի կողմից, որը ցատկում է նրա մեջքի վրա՝ կրծում թևերը և ոտքով կոտրում նրա վիզը։ Ուորենի մարմինը թաղվում է բոլոր մահացած այլ Իքս մարդկանց հետ։
Կինո
Ուորենը հայտնվել է 2006 թվականին նկարահանված «Իքս մարդիկ։ Վերջին մարտը» ֆիլմում, որտեղ նրա դերը կատարել է Բեն Ֆոսթերը և Քեյդեն Բոյդը (մանկությունում)։ Ֆիլմում Ուորենը (Հրեշտակ մականունով, այնտեղ նա կեղծանուն չուներ) հանդես է գալիս որպես հարուստ արդյունաբերողի որդի, որը զարմանում է իր երեխայի մուտացիայով և դրանից հետո մտադրվում է ստեղծել մուտացիայի դեմ դեղամիջոց։ Մանկության հիշողություններում ցուցադրվում է, թե ինչպես է նա փորձում իր մեջքի վրայից կտրել փոքրիկ փետուրները (որոնք վերջնական հաշվում և նրան դարձրեցին հրեշտակ)։ Ուորենը մուտացիայի դեմ պատվաստման առաջին պացիենտն է, սակայն նա հրաժարվում է։ Ուորենը գետնին է տապալելում երկու սանիտարներին, որոնք ուզում էին նրան պատվաստել և բացում է իր թևերը։ Նա հորը ասում է, որ այդ նա (հայր) է ուզում նրան նորմալ դարձնել և պատուհանը ջարդելով թռչում է շենքից։ Նա ապաստան է փնտրում Քսավյերի շնորհալի երիտասարդների համար դպրոցում։ Հետո հայտնվում է Հետո հայտնվում է Մագնետոյի և Մուտանտների եղբայրության դեմ վերջնական մարտում, փրկելով իր հորը այն բանից հետո, երբ Օմեգան և Փսայլոկը վայր են գցում նրան։ Ֆիլմի վերջում, նա թռչում է վերանորոգված Ոսկե դարպասների վրայով։ Հրեշտակը զոհվումէ 2015 թվականի գործադուլի ժամանակ։
Հրեշտակը հայտնվում է նաև «Իքս մարդիկ։ Ապոկալիպսիս» ֆիլմում, որտեղ նրա դերը կատարել է Բեն Հարդին։ Փոփոխված ժամանակային գծում Ուորենին մահվան սպառնալիքով ստիպում են մասնակցել մուտանտների ընդհատակյա մարտերում, որտեղ նա հաղթում է Պղպջակին, իսկ հետ կռվում է Գիշերային օձի դեմ։ Ուորենը պարտվում է և վնասում իր թևերը։ Նրանց երկուսին էլ ազատում է Միստիկը։ Հետո նրան գտնում է Ապոկալիպսիսը, որը նրան նոր թևեր է ստեղծում, մետաղական սայրերով և Ուորենը համաձայնվում է դառնալ նրա հեծյալը։ Մահանում է Չարլզ Քսավյերին բռնելու փորձի ժամանակ, երբ ռեակտիվ ինքնաթիռը բախվում է գետնին։
Վեսյոլոե (գյուղ, Վելիկոնովոսյոլկովսկի շրջան)
Վեսյոլոե (Веселе), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Վեսյոլոե գյուղում բնակվում էր 307 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վելիկոնովոսյոլկովսկի շրջանի բնակավայրեր Կատեգորիա:Ուկրաինայի գյուղեր
1687
Դեպքեր
Իսահակ Նյուտոնը հրատարակեց իր «Բնափիլիսոփայության մաթեմատիկական հիմունքները» աշխատությունը, որտեղ սահմանվում են դասական մեխանիկայի մի շարք հասկացություններ և ձևակերպվում է տիեզերական ձգողականության օրենքը։
Մահեր
Կատեգորիա:1687 Կատեգորիա:Տարեթվեր
Սալոնիկի կինեմատոգրաֆի թանգարան
Սալոնիկի կինեմատոգրաֆի թանգարան, կինեմատոգրաֆի առաջին թանգարանը Հունաստանում։ Հիմնադրվել է 1995 թվականին և բացվել է 1997 թվականին, երբ Սալոնիկն ընտրվել է որպես Եվրոպայի մշակութային մայրաքաղաք։ Այս նախաձեռնությունը համընկել է կինեմատոգրաֆի 100-ամյակի համաշխարհային իրադարձության հետ։
Պատմություն
Թանգարանն աշխատում է Հունաստանի մշակույթի նախարարության ղեկավարությամբ, Սալոնիկի միջազգային կինոփառատոնի մաս է կազմում։ Ըստ կանոնադրության, կինեմատոգրաֆի թանգարանը գոյություն ունի, որպեսզի հավաքի, պահպանի և ներկայացնի Հունաստանի կինեմատոգրաֆիկ տեսարժանությունները։ Դրա համար թանգարանը կազմակերպում է կրթական ու հետազոտական ծրագրեր այլ թանգարանների հետ` ուսումնասիրելու և հավաքագրելու կինոյի հետ ցանկացած ձևով կապված առարկաներ։ Թանգարանը գնել է հին ֆիլմերի հավաքածուներ, ֆոտոխցիկներ, ծրագրեր, լուսանկարներ ու տպագրություններ կինեմատոգրաֆի այնպիսի հայտնի ներկայացուցիչներից, ինչպիսիք են Կինոս Բիլիլիսն ու Վասիլիս Պապադոպուլոսը, ինչպես նաև` հսկա պլակատ-ազդագրեր նկարիչ Կ. Արվանիտիդիսից։ Թանգարանի այցելուները և հետազոտողները կարող են տեղեկություններ գտնել Հունաստանի կինեմատոգրաֆի մասին` սկսած 1985 թվականից մինչև մեր օրերը։ Սա ներառում է տեղեկատվություն ֆիլմերի փառատոնների, հանրային ցուցադրությունների, ռեժիսորների ու դերասանների մասին ։ Թանգարանը կազմակերպված այցելություններ և ցուցադրություններ է ապահովում կինոգետների համար` հատուկ այս նպատակով ստեղծված սրահում ։
Արտաքին հղումներ
Կատեգորիա:1995 հիմնադրումներ Հունաստանում Կատեգորիա:1995 հիմնադրված թանգարաններ Կատեգորիա:Սալոնիկի թանգարաններ
Նյու Յորք (նահանգ)
Նյու Յորք (անգլերեն՝ ), նահանգ ԱՄՆ-ի հյուսիսարևելյան մասում։
Նահանգում գտնվում է ԱՄՆ ամենամեծ և առևտրության մեջ ամենազարգացած քաղաքը՝ Նյու Յորքը։ Բնակչությունը կազմում է 19 795 791 մարդ։ Մյուս խոշոր քաղաքներն են՝ Նիգարա֊Ֆոլսը, Յուտիկան, Սկենեկտաձին, Բինգեմտոնը։
Պատմություն
Այն ժամանակ, երբ եվրոպացիները ժամանեցին Ամերիկա աշխարհամաս, այստեղ ապրում էին Իրոկեզես և ալկոնգին լիգայի ցեղերը, սակայն Հյուսիսային Ամերիկայի գաղութացումից հետո եղան զգալի բնաջնջումներ։ Տարածաշրջանի զարգացումը սկսեց Հադսոն (Hudson) արշավախմբից։ Նյու-Յորք 1524 թվականին այցելել է Ջովաննի Վերրացանոն։ 1609 թվականին Հենրի Գուդզոնը, ով ծառայել էր հոլանդացիներին, գետով հասել է այս տարածք, որտեղ գտնվում էր Օլբանի գետը։ Այստեղ 1614-1618 թվականներին ստեղծվել էր առաջին բնակավայրը` Նասսաուի բերդը։ 1621 թվականին տարածքը ընդգրկել է Հյուսիսային Ամերիկայում հոլանդական գաղութների տարածքի մեջ և կոչվել է Նոր-Նիդեռլանդներ։ 1626 թվականին նահանգը վերանվանվեց Նոր-Ամստերդամ (ապագայում՝ Նյու-Յորք), և դարձել հոլանդական գաղութի կենտրոնը։ Այս տարածքը երկար ժամանակով եղել է անգլո-հոլանդական պայքարի կենտրոն։ 1664 թվականին հոլանդական նահանգապետ Փեփեր Սթեյվեսանթը, ընկնելով բրիտանական նավատորմի ճնշան տակ, հանձնվել է բրիտանական գաղութներին։ 1664 թվականին (բացառությամբ 1673-1674) այն արդեն պատկանում էր բրիտանական գաղութին։ 1664 թվականին նահանգը եղել է մեկուսացված գաղութ։ Այժմ այդ տարածքում է գտնվում Նյու Ջերսին։ Հաջորդ տարի գծվել է նոր սահման Նյու-Յորքի և Կոնեկտիկուտի միջև, որն էլ հետագայում մնացել է անփոփոխ։ 1688 թվականին Նյու-Յորքը և մի քանի այլ գաղութներ անցել են Նոր Անգլիայի տիրապետության տակ։ Այնուհետև տեղի է ունեցել ապստամբություն և շրջանը շուրջ երկու տարի (1689-1691) գտնվել է Լիզլերա ապստամբական ուժերի ձեռքում։
1691 թվականին անգլիական իշխանության վերականգնումից հետո, որոշվել է ստեղծել օրենսդիր ժողով։ Նյու-Յորքը ֆրանսիացիների և հնդկացիների պատերազմական գործողությունների ժամանակ եղել է բախումների կենտրոնում։ Մինչև 1761 թվականի ֆրանսիացիների պարտությունը՝ տարածքը ենթարկվել է ավերիչ արշավանքների։
1776-1777 թվականներին Նյու Յորքի տարածքում եղել են մի շարք խոշոր բախումներ, 1778 թվականի փետրվարի 6-ին նահանգում վավերացվել է ԱՄՆ առաջին սահմանադրական փաստաթուղթը։ 1787 թվականի ապրիլին Նյու-Յորքն արդեն վավերացրել է ԱՄՆ սահմանադրությունը և 1788 թվականի հուլիսին դարձել է ԱՄՆ-ը 11-րդ նահանգը, իսկ վարչական կենտրոնը եղել է Քինգսթոն քաղաքը (1797 թվականին վարչական կենտրոնը տեղափոխվել է Օլբանի քաղաք)։
19-րդ դարի առաջին եռամսյակի ավարտին նահանգը ուներ բարձր զարգացած գյուղատնտեսություն և արտադրական արդյունաբերություն, որն էլ կենտրոնացված էր Նյու-Յորք քաղաքում։ Արագ զարգանում էր տրանսպորտային ցանցը, որին նպաստել էին նահանգում գտնվող ջրային և ցամաքային տարածքները։ 1825 թվականին ավարտվել է Էրի ջրանցքի շինարարությունը, 1831 թվականի Օլբանիում կառուցվել է առաջին երկաթգիծը, իսկ 25 տարի անց ամբողջ քաղաքը մտել էր երկաթգծի ցանցի մեջ։ 1830-1840-ական թվականներին նահանգում եղան զգալի փոփոխություններ։ Նահանգում ստեղծվեցին ակտիվ ֆերմերային կազմակերպություններ։ Նահանգում նկատվում էին ռեֆորմիստական ուժեղ միտումներ, որոնք ձևավորվել էին Նյու-Յորքի նշանավոր քաղաքական գործիչների կողմից։ Նրանց թվում էին Մարտինա վան Բյուրենը, Ուիլյամ Հենրի Ստյուարդը և Հորասիո Գրիլին։
1839-ից մինչև 1846 թվականները նահանգը հակամարտության մեջ էր ֆերմերների հետ։ Մինչ այդ քաղաքական պատերազմը, նա համարվում էր առաջատարն իր արդյունաբերությամբ, 1861-1865 թվականներին, երբ սկսվեց ԱՄՆ քաղաքացիական պատերազմը, նահանգը դաշնակցել է հյուսիսի կառավարական ուժերի հետ։ Պատերազմին մասնակցել է ավելի քան 500 հազար մարդ, որից 50 հազարը մահացել են։ Պատերազմից հետո, նահանգի տնտեսական զարգացումը շարունակվել է նույն տեմպերով։ Քաղաքական կոռուպցիան ծաղկում էր ապրում։
Աշխարհագրություն
Նահանգը արևելքից սահմանակից է Վերմոնտ, Կոնեկտիկուտ և Մասաչուսեթս նահանգներին, հարավ արևելյան մասում սահմանակից է Ատլանտյան օվկիանոսին, հարավային մասում սահմանակից է Նյու Ջերսիին և Փենսիլվանիային, արևմուտքից սահմանակից է Էրի և Օնտարիո լճերին, ինչպես նաև սահմանակից է կանադական Օնտարիո նահանգին, իսկ հյուսիսից սահմանակից է Քվեբեգ նահանգին։
Նահանգի տարածքի մեծ մասը զբաղեցնում են Ապալաչները, իսկ հարավարևելյան մասում գտնվում է Ադիրոնտակ լեռը։ Իսկ հյուսիս- արևմտյան մասում՝ Օնտարիո լիճի ափին գտնվում է Լոնգ-Այլենդի սարահարթը։
Կլիման բարեխառն մայրցամաքային է։ Նահանգի հարավարևելյան մասը ունի խոնավ և մեղմ կլիմա, իսկ լեռներում՝ մայրցամաքային։ Երկրորդական ամսական ջերմաստիճանը տատանվում է 0-8 մինչև 23 աստիճան ցելսիուս:Տեղումների քանակը մեկ տարվա ընթացքում կազմում է 800-1000 մմ։ Տարածքի 13%-ը զբաղեցնում են գետերը և լճերը։ Գլխավոր գետը Հուդզոնն է (կապված է մեծ լճերի համակարգին)։ Խոշոր գետեր են նաև Մոհոկը, Սուրբ Լավրենտիոսը և Սասկաչևանը։ Նահանգի հարավային մասում գտնվում է Նյու-Յորք քաղաքը և Լոնգ-Այլենդը իսկ մնացած վայրերը գտնվում են նահանգի հյուիսիում։
Կրոն
Կաթոլիկները կազմում են Նյու-Յորքի բնակչության ավելի քան 40 %-ը, բողոքականները՝ 30 % (Բապտիստներ՝ 7 %, մեթոդիստներ՝ 6 %, անգլիկան՝ 2 %, Լյութերական՝ 2 %, Հոգեգալստական՝ 2 %), հուդայականներ՝ 8.4 %, մուսուլմաններ` 3.5%, բուդիստներ՝ 1 %։
Տնտեսություն
Նյու-Յորքը ԱՄՆ առավել բնակեցված և տնտեսապես զարգացած նահանգներից մեկն է։ 1960 թվականի տվյալներով նահանգը բնակչության թվով զիջում է միայն Կալիֆորնիային։ Նյու-Յորքը բանկային գործի և հեռահաղորդակցման ոլորտներում առաջատարն է։ Ֆինանսական գործունեությունը (այդ թվում, ապահովագրությունը), առևտուրը և գույքի վաճառքը տալիս է համախառն եկամտի 80 %-ը։ Մինչև 1970 թվականը Նյու-Յորքն էր համարվում արդյունաբերությամբ առաջատար նահանգը։ Զարգանում է հանքարդյունաբերությունը։ Դրանց վերամշակմանը մասնակցում է 1.8 մլն մարդ։ Առավել կարևոր օգտակար հանածոներն են քարը, ավազը և աղը։ Բացի այդ ցինկի (55 հազար տոննա), կերակրի աղի (մոտ 5 մլն ԱՄՆ դոլար), շինանյութերի, տիտանային խտանյութի արդյունահանում է կատարվում նահանգում։
Պետական ավելի լուրջ խնդիր է աղտոտումը, որի դեմ պայքարը նշանավորվեց 1960 թվականին ընդունված արդյունավետ օրենսդրությունը։
Նյու-Յորքը նահանգի սիրտը հանդիսանում է Նյու-Յորք քաղաքը։ Տարեկան միայն քաղաքի համախառն ներքին արտադրանքը գերազանցում է այլ երկրներին ՀՆԱ-ի ցուցանիշներին։ Նյու-Յորքը տեքստիլ արդյունաբերության, տպագրական արդյունաբերության, սննդի արտադրության ավանդական կենտրոնն է և երկրի խոշորագույն նավահանգիստը։
Բուֆֆալոն արդյունաբերության կենտրոն է և ունի լճային ամենամեծ նավահանգիստը։ Ռոչեստերը օպտիկական գործիքների և լուսանկարչական սարքավորումների արտադրության կենտրոնն է։ Սիրակրուսը քիմիական, մետաղագործության, էլեկտրոնային, թղթի, ծանր տեխնիկայի արտադրության կենտրոնն է։ Բինհեմթոնը սպառողական էլեկտրոնիկայի և համակարգիչների արտադրության կենտրոն է։
Նյու Յորքի ՀՆԱ-ն կազմում է 1130,4 միլիարդ դոլար։ Այն իր ցուցանիշներով երրորդ տեղում է ԱՄՆ-ում։
Արտաքին հղումներ
Կատեգորիա:Նյու Յորք նահանգ Կատեգորիա:ԱՄՆ-ի նահանգներ Կատեգորիա:1788 հիմնադրված պետություններ և տարածքներ
Բիգ Շոու
Փոլ Դոնալդ Ուայթ կրտսեր (Paul Donald Wight, Jr., ), առավել հայտնի Բիգ Շոու (Big Show) ռինգային անվամբ, ամերիկացի պրոֆեսիոնալ ըմբշամարտիկ (ռեստլեր) և կինոդերասան։ Ներկա պահին հանդես է գալիս «WWE» կազմակերպությունում։
Մասնագիտական կարիերայում Ուայթն աշխարհի չեմպիոն եղել է 6 անգամ (2 անգամ WCW աշխարհի ծանրքաշային չեմպիոն, 2 անգամ WWF/E չեմպիոն, 1 անգամ ECW աշխարհի ծանրքաշային չեմպիոն և 1 անգամ աշխարհի ծանրքաշային չեմպիոն)։ Ի լրումն ծանրքաշային տիտղոսների` 1 անգամ նվաճել է WWE Միացյալ Նահանգներիը, 5-ական անգամներ Աշխարհի թիմային և WWE թիմային տիտղոսներըը, 3 անգամ՝ WWE հարդքոր տիտղոսը և 1 անգամ WWE միջմարյրցամաքային չեմպիոնական տիտղոսը։
Համարվում է «WWE»-ի պատմության մեջ երրորդ մարզիկը (Քուրտ Էնգլից և Էդջից հետո), ում կարիերայի ընթացքում հաջողվել է նվաճել ֆեդերացիայում գործող տղամարդկանց բոլոր չեմպիոնական տիտղոսները։
Արտաքին հղումներ
Կատեգորիա:1972 ծնունդներ Կատեգորիա:Փետրվարի 8 ծնունդներ Կատեգորիա:Ամերիկացի պրոֆեսիոնալ ըմբշամարտիկներ Կատեգորիա:Ամերիկացի կինոդերասաններ
1688
Մահեր
Կատեգորիա:1688 Կատեգորիա:Տարեթվեր
1689
Մահեր
Կատեգորիա:1689 Կատեգորիա:Տարեթվեր
Անտիպաստո
Պատրաստման տարբերակներ
Գոյություն ունեն անտիպաստոյի պատրաստման և բաղադրության բազմաթիվ տարբերակներ, որոնք կախված են տարածաշրջանային խոհանոցների յուրահատկություններից։ Հարավային Իտալիայում լիովին հնարավոր է գտնել ինչպես աղի ջրի ձկներից, այնպես էլ հարավային մարզերին բնորոշ պահածոյացված մսամթերքից պատրաստված անտիպաստոներ, մինչդեռ հյուսիսային շրջաններին առավել բնորոշ են սնկով, ծխահարած մսամթերքով և քաղցրահամ ջրերի ձկներով անտիպաստոները։ Պանրի տեսակները ևս տարբերվում են կախված տարածաշրջանից և կարող են լինել ինչպես կոշտ, այնպես էլ փափուկ տեսակների։ Անտիպաստոյի բաղադրամասերը լայն ափսեի մեջ դասավորելուց հետո նախուտեստը համեմում են գինու քացախով, կանաչիով և զանազան համեմունքներով։ Անտիպաստոն մատուցվում է տարբեր տեսակի հացերի և բարձր որակի ձիթայուղի հետ։ Անտիպաստո պատրաստում են ինչպես մսամթերքով կամ ծովամթերքով, այնպես էլ առանց դրանց։ Պանրից, սնկից և զանազան բանջարեղենից պատրաստված անտիպաստոները նույնքան հարգի են, որքան մսով պատրաստվածները։ անտիպաստոյի որոշ բաղադրամասեր, որոնք պահանջում են մարինացում, պատրաստվում են նախօրոք՝ ոչ պակաս քան երեք ժամ առաջ, իսկ ավելի նրբահամ անտիպաստո ստանալու համար խորհուրդ է տրվում ամեն ինչ պատրաստելմատուցելուց մեկ օր առաջ։